stanford-oval/wikipedia huggingface dataset:
Sari Hynninen

Sari Hynninen (s. 30. syyskuuta 1967) on aktiiviuransa päättänyt suomalainen seitsenottelija. Seuratasolla hän edusti vuoteen 1990 saakka Kuhmoisten Kumua, kunnes siirtyi Helsingfors IFK:n riveihin. Hänen valmentajanaan toimi Juha Flinck. Kalevan kisoista Hynninen saavutti seitsenottelu pronssia vuonna 1989. Lisäksi hän oli viestijuoksun SM-kisoissa mukana voittamassa pronssia 4 x 400 metrin viestijuoksusta vuonna 1990. Sisäratojen SM-kisoista Hynninen saavutti neljä mitalia viisiottelusta; kaksi hopeaa vuosina 1986 ja 1990 sekä kaksi pronssia vuosina 1987 ja 1989. Virallisissa kilpailuissa hän ei ole esiintynyt vuoden 1990 jälkeen.
Sari Kaistinen

Sari Kaistinen (s. 2. syyskuuta 1964) on aktiiviuransa päättänyt suomalainen pika-aitajuoksija. Hän edusti Jyväskylän Kenttäurheilijoita ja hänen valmentajanaan toimi Risto Koskinen.
Kalevan kisoista Kaistinen saavutti 100 metrin aitajuoksusta kaksi pronssia vuosina 1984 ja 1985. Sisäratojen SM-kilpailuista hän saavutti pronssia viisiottelusta vuonna 1981 sekä pronssia 60 metrin aitajuoksusta vuonna 1984.
Virallisissa kilpailuissa Kaistinen ei ole esiintynyt vuoden 1987 jälkeen.
Eureka (televisiosarja)

| Eureka |
| --- | --- |
 Eurekan alkutunnus
Tyyli:  scifi
Kestoaika:  44 minuuttia
Luoja(t):   Andrew Cosby  Jaime Paglia 
Pääosissa:   Colin Ferguson  Salli Richardson-Whitfield  Erica Cerra  Neil Grayston  Joe Morton  Chris Gauthier  Jordan Hinson 
Alkuperämaa:   Yhdysvallat
Alkuperäiskieli:  englanti
Verkko:   Sci Fi Channel / Syfy  Sub
Esitetty:  18. heinäkuuta 2006  – 16. heinäkuuta 2012
Tuotantokausia:  5
Jaksoja:  77 (+8 webisodea)
Tunnuskappale:  "Eureka on My Mind"
Tuotanto
Tuottaja(t):  Robert Petrovicz Colin Ferguson
Vastaava(t) tuottaja(t):   Jaime Paglia  Bruce Miller  Charles Grant Craig  Thania St. John 
Ohjaaja(t):   Mike Rohl  Michael Robison  Matthew Hastings 
Käsikirjoittaja(t):   Bruce Miller  Thania St. John  Eric Wallace  John Herrera 
Säveltäjä(t):  Bear McCreary Mutato Muzika
Kuvaaja(t):  Rick Maguire Robert C. New
Tuotantoyhtiö(t):  NBC Universal Television Universal Cable Productions
Palkinnot
Voitetut:  Leo Awards (2007) ASCAP (2009)
Ehdokkuudet:  Emmy (2007)
Aiheesta muualla
Virallinen sivusto
IMDb 
Eureka on yhdysvaltalainen science fiction -televisiosarja, jonka loivat Andrew Cosby ja Jaime Paglia. Sarjan ensimmäinen jakso esitettiin yhdysvaltalaisella Sci Fi Channelilla 18. heinäkuuta 2006. Suomessa sarjan esittäminen alkoi lokakuussa 2008 Subin kanavalla.
Scifisarjojen Eureka, Warehouse 13 ja Alphas tapahtumat on linkitetty samaan maailmaan useiden crossover-jaksojen avulla.
Vuonna 2006 Sci Fi Channel julkaisi kahdeksan jakson pituisen Eureka: Hide and Seek -websarjan, jossa seikkailevat televisiosarjasta tutut näyttelijät.
Juoni

Sarja kertoo kuvitteellisesta Eurekan pikkukaupungista, jonka asukkaat ovat lähes poikkeuksetta neroja. Heistä suurin osa työskentelee Global Dynamics -nimisessä Yhdysvaltain hallituksen tutkimuskeskuksessa, jonka sarjan pilotissa sanotaan olevan vastuussa suurimmasta osasta suurista teknisistä läpimurroista viimeisen 50 vuoden aikana. Koko kaupungin olemassaolo ja sijainti ovat tarkoin vartioituja salaisuuksia.
Sarja alkaa, kun US Marshal Jack Carter törmää Eurekaan kuljettaessaan karkulaista, omaa teini-ikäistä tytärtään Zoea, takaisin tämän äidin luokse Los Angelesiin. Pieleen menneen kokeen seurauksena kaupungin seriffi menettää jalkansa ja Carter huomaa päätyneensä kaupungin uudeksi seriffiksi. Vaikka Carter ei yllä samalle älylliselle tasolle muiden kaupungin asukkaiden kanssa, onnistuu hän silti yhdistelemään asioita muita paremmin ja siten toistuvasti pelastamaan Eurekan ja koko maailman potentiaalisilta katastrofeilta.
Näyttelijät

| Roolinimi | Näyttelijä | Tarina |
| --- | --- | --- |
| Seriffi Jack Carter | Colin Ferguson | Lainvartija, joka päätyy vasten tahtoaan Eurekan sheriffiksi. Jack on usein mykistynyt Eurekan tuotosten edessä, kuten myös niiden toistuvasta taipumuksesta uhata kaupungin tai koko maailman turvallisuutta. Vaikka Jack on vain tavis nerojen kaupungissa, yleensä hänen yksinkertaiset ideansa pelastavat päivän. |
| Allison Blake | Salli Richardson-Whitfield | Puolustusministeriön agentti ja entinen lääkäri, joka toimii yhdyshenkilönä Eurekan ja valtion hallinnon välillä. Hän on aina eturintamassa, kun ongelmia ilmenee Eurekassa. |
| Zoe Carter | Jordan Hinson | Jack Carterin kapinallinen teini-ikäinen tytär, joka toisin kuin isänsä on yhtä älykäs kuin useimmat eurekalaisista (ÄO 157). Isänsä tavoin hänellä kuitenkin on myös maalaisjärkeä, toisin kuin suurimmalla osalla kaupungin asukkaista. |
| Henry Deacon | Joe Morton | Kaupungin mekaanikko ja jokapaikan höylä, jonka apu on usein korvaamatonta erilaisten ongelmien ratkaisussa. |
| Nathan Stark | Ed Quinn | Global Dynamicsin johtava tutkija. Allisonin ex-aviomies. |
| Apulaissheriffi Jo Lupo | Erica Cerra | Yksi harvoista kaupungin ei-neroista asukkaista. Jo on sitkeä ja asiallinen poliisi, joka on hieman asehullu. |
| Douglas Fargo | Neil Grayston | Nuori ja naiivi tutkija, joka päätyy kaupungin onnettomuuksien uhriksi varsin usein. |
| Tohtori Beverly Barlowe | Debrah Farentino | Kaupungin psykiatri, joka työskentelee salaa Eurekan innovaatioista hyötyä tavoittelevan monialayhtiön palveluksessa. |
| Jim Taggart | Matt Frewer | Jokseenkin omalaatuinen eläinekspertti. |
| Vincent | Chris Gauthier | Cafe Diemin omistaja, joka ylpeilee taidollaan tehdä mitä tahansa asiakas tilaa. |
Tuotanto

Sarjaa kuvattiin eri kaupungeissa Kanadan Brittiläisen Kolumbian provinssissa.

Ensin 5. elokuuta 2011 Syfy ilmoitti tilanneensa kuusi jaksoa sarjan kuudetta kautta varten, mutta muutaman päivän jälkeen he ilmoittivat lopettavansa sarjan viidenteen kauteen. Tuon ilmoituksen jälkeen Syfy tilasi viidenteen kauteen yhden jakson lisää, jotta sarjalle saatiin kunnollinen lopetusjakso fanien suuren Twitter-viestityksen jälkeen.
Tuotanto > Tuotantokaudet

| Kausi | Kausi | Jaksot | Ensiesitys> Avausjakso | Ensiesitys> Päätösjakso |
| --- | --- | --- | --- | --- |
|  | 1 | 12 | 18. heinäkuuta 2006 | 3. lokakuuta 2006 |
|  | 2 | 13 | 10. heinäkuuta 2007 | 2. lokakuuta 2007 |
|  | 3 | 18 | 29. heinäkuuta 2008 | 23. syyskuuta 2008 |
|  | 3 | 18 | 10. heinäkuuta 2009 | 18. syyskuuta 2009 |
|  | 4 | 21 | 9. heinäkuuta 2010 | 7. joulukuuta 2010 |
|  | 4 | 21 | 11. heinäkuuta 2011 | 6. joulukuuta 2011 |
|  | 5 | 13 | 16. huhtikuuta 2012 | 16. heinäkuuta 2012 |
Menestyminen

Eurekan pilottijakso oli Sci Fi Channelin parhaiten arvosteltu scifisarjan pilotti. Myös toisella kaudella se oli Sci Fi Channelin eniten katsojia kerännyt sarja.
Menestyminen > Palkinnot ja ehdokkuudet

Vuonna 2007 Eureka oli ehdolla Emmy-palkinno saajaksi televisiosarjojen visuaalisten efectien johdosta. Samana vuonna sarja voitti Leo Awards -palkinnon visuaalisten efectien avulla. Vuonna 2009 sarja sai myös ASCAP-palkinnon.
Muissa medioissa

26. elokuuta 2008 La-La Land Records julkaisi Eureka: Original Soundtrack From the Sci-Fi Channel Television Series -nimisen soundtrackin. 28 raitaa omaava albumi on suurimmaksi osaksi Bear McCrearyn säveltämä.
Vuoden 2009 alkupuolella Boom! Studios julkaisi kaksi Eureka-maailmaan sijoittuvaa sarjakuvalehteä.
Aaron S. Rosenberg (taiteilijanimellä Cris Ramsay) on kirjoittanut kolme Eureka-aiheista romaania; Eureka: Substitution Method (2010), Eureka: Brain Box Blues (2010) ja Eureka: Road Less Traveled (2011).
Aiheesta muualla

Virallinen sivusto (Arkistoitu – Internet Archive) (englanniksi)
Eureka Internet Movie Databasessa (englanniksi)
Sademetsämaluri

| Sademetsämaluri |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Malurit Maluridae
Suku::  Malurit Malurus
Laji::  amabilis
Kaksiosainen nimi
 Malurus amabilis  Gould, 1852 
Katso myös
   Sademetsämaluri Wikispeciesissä   Sademetsämaluri Commonsissa 
Infobox OKNimi-testi OKIUCN-testi OK: 
Sademetsämaluri (Malurus amabilis) on malurien heimoon kuuluva varpuslintu.
Levinneisyys

Sademetsämaluria tavataan Australiassa Queenslandin pohjoisosissa. Lajin on raportoitu olevan paikallisesti melko yleinen ja sen kannankehitys on vakaa. Se on luokiteltu elinvoimaiseksi.
Ruusutorpan koulu

| Ruusutorpan koulu |
| --- | --- |
 Koulurakennus elokuussa 2015.
Sijainti:  Leppävaarankatu 24, Espoo
Koordinaatit:  60°13′01″N, 24°48′08″E
Tyyppi:  Peruskoulu
Perustettu:  2002
Rehtori:  Aaro Partanen
Luokat:  1-9
Oppilaita:  770
Verkkosivut
Ruusutorpan koulu on peruskoulu, joka sijaitsee Espoon Leppävaarassa, osoitteessa Leppävaarankatu 24. Ruusutorpan koulu tarjoaa tavallisen perusopetuksen lisäksi myös montessoriopetusta. Koulu on yhtenäiskoulu, siellä opetetaan kaikkia luokka-asteita 1–9, minkä lisäksi myös Työväenopistolla on toimipiste samoissa tiloissa. Koulun rehtorina toimi sen perustamisesta joulukuuhun 2023 asti Aaro Partanen. Joulukuussa 2023 rehtorina aloitti Birgit Paju. Koulussa on myös TAO- ja
esikoululuokat. Lukuvuonna 2011–2012 Ruusutorpan koulussa oli noin 650 oppilasta. Vuonna 2015 vieraskielisten oppilaitten osuus koulun oppilaista oli 25,9 %.
Historia

Koulu avattiin vuonna 2002.
Aiheesta muualla

Ruusutorpan koulun kotisivu (Arkistoitu – Internet Archive)
Rod Langway

Rod Langway
Rod Cory Langway (s. 3. toukokuuta 1957 Taipei, Taiwan) on entinen amerikkalainen ammattilaisjääkiekkoilija. Puolustajana uran National Hockey Leaguessa luonut Langway on liigan historian ainoa Taiwanissa syntynyt pelaaja.
Langwayn vanhemmat palvelivat Taiwanissa Yhdysvaltain asevoimien palveluksessa. Randolphissa Massachusettsin osavaltiossa kasvanut Langway aloitti kiekkoilun melko myöhään, 13 vuoden iässä vuonna 1970. Amerikkalaiseen jalkapalloon keskittynyt Langway pelasi jääkiekkoa ja baseballia sivulajeinaan yliopistotasolle asti, mutta Langwayn edustaman New Hampshiren yliopiston selvittyä jääkiekossa yliopistosarjan finaaleihin sai hän osakseen kykyjenetsijöiden huomion ja päätti kokeilla onneaan jääkiekkoammattilaisena.[lähde? ]
Langwayn varasi NHL:ään Montreal Canadiens 1977 ja WHA:han Birmingham Bulls samana vuonna. Hän aloitti ammattilaisuransa Bullsissa ja siirtyi kauden 1977–78 jälkeen Canadiensiin ja voitti heti 1978–79 Stanley Cupin.  Montrealissa hän pelasi kunnes tuli kaupatuksi Washington Capitalsiin kauden 1982–83 aluksi. Siihen mennessä Capitals ei ollut selvinnyt playoffiin kahdeksana ensimmäisenä toimintavuotenaan, mutta selvisi sinne kaikkina niinä 11 vuonna, kun Langway palveli joukkuetta.
Langway keskittyi puolustustehtäväänsä eikä pyrkinyt ehdoin tahdoin avaamaan peliä, maalinteosta puhumattakaan. Niin omaan kuin muidenkin peliin kohdistuneet korkeat vaatimukset toivat Washington Capitalsin kapteenille lisänimen "Secretary of Defense." Hän oli viimeinen puolustaja, joka pelasi NHL:ssä ilman kypärää.
Saavutuksia

Norris Trophy 1983 ja 1984 (NHL:n paras puolustaja)
vuonna 1987 Rendez-vous ’87 -turnauksessa Neuvostoliittoa vastaan NHL-tähtijoukkueessa
Washington Capitals jäädytti numeron 5 26. marraskuuta 1997
United States Hockey Hall of Fameen 1999
Hockey Hall of Fameen 2002
Sari Karjalainen (pyörätuolicurlinginpelaaja)

| Sari Karjalainen> Henkilötiedot.Uran tiedot |
| --- | --- |
Laji:  pyörätuolicurling
Seura:  Lappi Kurlinki
Kilpauran kesto:  2008-
Sari Karjalainen (o.s. Räsänen) on suomalainen pyörätuolicurlinginpelaaja. Hän osallistui vuosien 2014 ja 2018 talviparalympialaisiin.
Karjalainen on naimisissa Markku Karjalaisen kanssa.
Sari Karhulahti

| Sari Karhulahti |
| --- | --- |
 Sari Karhulahti valtionpalkinnon jakotilaisuudessa 2017
Henkilötiedot
Syntynyt: 1963
Ammatti:  suomentaja
Kirjailija
Palkinnot
 Kirjallisuuden valtionpalkinto (2017)   Kaarlen palkinto (2018)   Mikael Agricola -palkinto (2022) 
Aiheesta muualla
Löydä lisää kirjailijoitaKirjallisuuden teemasivulta
Sari Karhulahti (s. 1963) on suomalainen kirjallisuuden suomentaja.
Karhulahti on ollut englanninkielisen kirjallisuuden suomentaja vuodesta 1997 ja on Kääntäjien ammattiosasto KAOSin jäsen. Karhulahden suomennoksia ovat muun muassa Bridget Jones -teokset Elämäni sinkkuna (1998) ja Elämä jatkuu (2000). Vuonna 2002 ilmestyi Karhulahden suomennos J. M. Barrien Peter Panista. Hänen suomennoksensa F. H. Burnettin Salaisesta puutarhasta oli IBBY:n kunnialistalla vuonna 2008.
Karhulahti on 2000-luvulla kääntänyt paljon afrikkalaista nykykirjallisuutta. Hänen kääntämiään teoksia ovat esimerkiksi Chimamanda Ngozi Adichien Puolikas keltaista aurinkoa (2009) ja Huominen on liian kaukana (2011), NoViolet Bulawayon Me tarvitaan uudet nimet (2013) sekä Yaa Gyasin Matkalla kotiin (2017).
Vuonna 2012 Karhulahti oli Mikael Agricola -palkintoehdokkaana Huominen on liian kaukana -käännöksestä, vuonna 2015 Jarl Hellemann -palkintoehdokkaana Jhumpa Lahirin Tulvaniityn suomennoksesta ja vuonna 2022 saman palkinnon ehdokkaana Richard Powersin Ikipuut suomennoksesta. Karhulahti sai vuonna 2017 kirjallisuuden valtionpalkinnon, vuonna 2018 Gummerus Kustannuksen myöntämän Kaarlen palkinnon ansiokkaasta työstään kirjallisuuden kääntäjänä ja vuonna 2022 Mikael Agricola -palkinnon tunnustuksena merkittävän kaunokirjallisen teoksen erinomaisesta suomennoksesta. Hänelle myönnettiin 2021 valtion viisivuotinen taiteilija-apuraha.
Romanian parlamenttitalo

| Romanian parlamenttitalo> Palatul Parlamentului |
| --- | --- |
 Romanian parlamenttitalon itäsivu
Sijainti:   Bukarest, Romania
Koordinaatit:  44°25′39.05″N, 26°5′14.82″E
Rakennustyyppi:  parlamenttitalo
Valmistumisvuosi:  1997
Suunnittelija:  Anca Petrescu (pääsuunnittelija)
Käyttäjä:  Romanian parlamentti
Kerrosluku:  18
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Romanian parlamenttitalo (romaniaksi Palatul Parlamentului), alkuperäiseltä nimeltään Kansan talo (Casa Poporului), joskus myös tasavallan palatsi (Casa Republicii), on Romanian entisen diktaattori Nicolae Ceaușescun aikana rakennettu talo Bukarestissa. Ceaușescun entinen hallintopalatsi avattiin yleisölle maaliskuussa 2016.
Rakentaminen

Rakennustyöt aloitettiin 1984. Rakennus sijoitettiin entisen kukkulan paikalle Centrul Civicin ja Unirii-bulevardin länsipäähän. Suurella koollaan se jakaa kaupungin keskustan käytännössä kahtia. Rakennuksesta oli alun perin tarkoitus tulla Ceaușescun uudistussuunnitelman kohokohta, palatsi, johon keskittyisivät kaikki sosialistisen valtion johtoelimet ja jossa hän suunnitteli myös asuvansa. Palatsi oli juuri valmistumassa 1989, kun Ceaușescut syrjäytettiin ja teloitettiin.
Mitat

Rakennus on kooltaan 270 × 240 m ja 86 m korkea, ja se ulottuu 92 m maan alle. Sen lattiapinta-ala on 365 000 neliömetriä, siellä on 1 100 huonetta, 12 maanpäällistä kerrosta ja kuusi kellarikerrosta.
Sisätilat

Parlamenttitalo on sisustettu ylellisesti. Rakennukseen käytettiin 3 500 tonnia kristallia muun muassa 480 kattokruunuun. Sisukseen on käytetty puuta, terästä ja pronssia. Romanian parlamentti muutti rakennukseen 1994 ja senaatti 2004 oltuaan aiemmin entisessä kommunistisen puolueen keskuskomitean rakennuksessa. Rakennuksessa on myös lukuisia eri tarkoituksiin käytettyjä luentosaleja ja näyttelytiloja.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.cdep.ro/pls/dic/site.page?id=27 (Arkistoitu – Internet Archive)
Romanian parlamenttivaalit 2020

Romania vuoden 2020 parlamenttivaalit pidettiin 6. joulukuuta. Niissä valittiin edustajat sekä Romanian edustajainhuoneeseen sekä senaattiin.
Vaaleissa edustajainhuoneeseen edustajat valitaan puolueiden listoilta suhteellisella vaalitavalla. Lisäksi kansallisille vähemmistöille nimetään 18 edustajaa..
Äänioikeus on kaikilla rekisteröityineillä vähintään 18-vuotiailla Romanian kansalaisilla.
Äänikynnys on 5%.
Taustat

Ennen vaaleja Romaniaa johti PNL-johtoinen vähemmistöhallitus, joka puolestaan nousi valtaan PSD-johtoisen hallituksen kaaduttua korruptiosyytteisiin. PNL:lle povattiin vaikeuksia löytää hallituskumppaneita, vaikka se voittaisi vaalit.. Vaaleja edeltävien viiden vuoden aikana Romanialla oli ollut viisi eri pääministeriä.
Vuonna 2019 presidentti Klaus Johannis vahvisti lain, jolla sallittiin ennakkoäänestys ja kirjeäänestys ulkomailla asuville romanialaisille. Näiden romanialaisten määrä on 3,9 miljoonaa ja tämän ryhmän äänestämiseen liittyvät vaikeudet ovat olleet Romaniassa poliittinen puheenaihe..
Tulokset

Sosiaalidemokraatit säilyttivät vaaleissa suurimman puolueen asemansa.
| Puolue | Äänet> Ed. | Äänet> Se. | Kannatus (%)> Ed. | Kannatus (%)> Se. | Paikat> Ed. | Paikat> Se. |
| --- | --- | --- | --- | --- | --- | --- |
| PSD | 1 705 777 | 1 732 276 | 28,90 | 29,32 | 110 | 47 |
| PNL | 1 486 401 | 1 511 225 | 25,19 | 25,58 | 93 | 41 |
| USR-PLUS | 906 962 | 936 862 | 15,37 | 15,86 | 55 | 25 |
| AUR | 535 828 | 541 935 | 9,08 | 9,17 | 33 | 14 |
| RMDSZ | 339 030 | 348 262 | 5,74 | 5,89 | 21 | 9 |
| Hyväksytyt äänet | 5 901 915 | 5 908 331 | 97,43 | 97,53 |  |  |
| Hylätyt äänet | 155 859 | 149 429 | 2,57 | 2,47 |  |  |
| Kaikki äänet | 6 057 774 | 6 057 760 | 100 | 100 |  |  |
Lähde:
Uutena puolueena parlamenttiin nousi nationalistinen ja Romanian ortodoksista kirkkoa lähellä oleva AUR.
Vaaleja seuraavana päivänä, 7. joulukuuta, pääministeri Orban erosi tehtävästään surkean vaalituloksen takia. Uudeksi virkaatekeväksi pääministeriksi nousi entinen kenraali Nicolae Ciucă..
Tulokset > Hallitusneuvottelut

Vaikka sosiaalidemokraatit säilyttivät suurimman puolueen asemansa, hallitusneuvottelut käytiin PNL:n USR-PLUS:n ja RMDSZ:n välillä. Pääministeriksi nousi nousi PNL-puoluetta edustava Florin Cîțu..
Cîțun hallitus vannoi virkavalansa jouluaattona 2020. Sen 21 ministeristä vain yksi oli nainen, mikä nostatti kritiikkiä..
Vaalimainoksia

PSD:n (yllä) ja PNL:n (alla) bannereita Bukarestissa.
USR-PLUS:n vaalimainos
Saksin Sveitsin kansallispuisto

Kansallispuisto auringonlaskun aikaan
| --- | --- |
Sijainti:   Saksi
Lähin kaupunki:  Dresden
Pinta-ala:  93,5 km²
| --- | --- |
Nimi alkuperäiskielellä:  Nationalpark Sächsische Schweiz
Tyyppi:  Saksan kansallispuisto 
Perustettu:  1990
muokkaa - muokkaa wikitekstiä - muokkaa Wikidataa
Saksin Sveitsin kansallispuisto (saks. Nationalpark Sächsische Schweiz) on Saksin Sveitsissä, Saksin osavaltiossa Saksassa sijaitseva kansallispuisto, joka on perustettu vuonna 1990. Se on jaettu kahteen osaan: läntiseen, johon kuuluu esimerkiksi Lilienstein-vuori, ja Tšekin rajan lähellä sijaitsevaan itäiseen osaan. Kansallispuisto on muun muassa vaeltajien ja vuorikiipeilijöiden suosiossa. Kansallispuiston kokonaispinta-ala on noin 93,5 neliökilometriä, ja koostuu lähinnä metsäalueista. Siellä on myös kivimaastoja ja kanjoneita, sekä niittyjä ja nummeja. Sen alueella on noin 400 kilometriä vaellusreittiä.
Käännös suomeksi
Euroopan Grand Prix 2007

|  Euroopan Grand Prix 2007  |
| --- | --- |
 10. osakilpailu 17 osakilpailusta kaudella 2007. 

Päivämäärä:  22. heinäkuuta 2007
Sijainti:  Nürburgring, Adenau, Saksa
Ratatyyppi:  Moottorirata
Radan pituus:  5,148 km
Kilpailun pituus:  60 kierrosta, 308,863 km
Sää:   Rankkasade, puolipilvinen
Paalupaikka
Kuljettaja:   Kimi Räikkönen   (Ferrari)
Paaluaika:  1.31,450
Palkintokoroke
Voittaja:   Fernando Alonso   (McLaren)
Toinen:   Felipe Massa   (Ferrari)
Kolmas:   Mark Webber   (Red Bull)
Nopein kierros
Kuljettaja:   Felipe Massa   (Ferrari)
Kierrosaika:  1.32,853 (kierroksella 34)
Euroopan Grand Prix 2007 (virallisesti 2007 Formula 1 Grand Prix of Europe) oli Formula 1 -kauden 2007 kymmenes osakilpailu, joka ajettiin 22. heinäkuuta 2007 Nürburgringin moottoriradalla Saksassa. Kilpailu oli tarkoitus alun perin järjestää Saksan Grand Prix -nimellä, mutta kilpailun järjestäjät eivät päässeet asiasta sopimukseen nimioikeudet omistavan Hockenheimringin kanssa.
Kilpailu muistetaan yhtenä F1-historian kaoottisimmista ensimmäisistä kierroksista, jotka johtivat ulosajoihin ja uusintalähtöön. Kohua aiheutti myös ulosajaneen, MM-sarjaa johtaneen Lewis Hamiltonin auton nostaminen traktorilla takaisin radalle kesken kilpailun. Tapaus tulkittiin lopulta sääntöjenmukaiseksi, koska Hamilton oli onnistunut pitämään autonsa moottorin käynnissä  . Myöhemmin kauden aikana nostoapu kisassa kiellettiin .
Ennen kilpailua järjestetyissä aika-ajoissa Hamilton ajoi ulos Michael Schumacherin mukaan nimetyssä S-mutkassa , ja oli vähällä ettei päässyt osallistumaan koko kilpailuun . Lopulta hän sai lääkäreiltä luvan lähteä mukaan kilpailuun, mutta lähtöruuduksi tuli 10, hänen lyhyen uransa sen astisesti huonoin . Ulosajo johtui huonosta renkaankiinnityksestä ja sitä seuranneesta rengasrikosta. Mutteri oli löysällä myös toisen McLaren-kuskin, Fernando Alonson autossa, mutta hän välttyi ongelmilta.
Kilpailun voitti lopulta Alonso. Palkintojenjaossa Schumacher jakoi ironisesti valmistajien voittopokaalin Ron Dennisille, jonka tallin kanssa hän joutui kovasti taistelemaan kuljettajauransa aikana.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 20. heinäkuuta | 10:00–11:30 | 11:00–12:30 | 1. vapaat harjoitukset |  Puolipilvinen | 22–23 °C | 25–28 °C | 76–82 % |
| 20. heinäkuuta | 14:00–15:30 | 15:00–16:30 | 2. vapaat harjoitukset |  Puolipilvinen | 21–22 °C | 24–29 °C | 71–79 % |
| 21. heinäkuuta | 11:00–12:00 | 12:00–13:00 | 3. vapaat harjoitukset |  Puolipilvinen | 19–20 °C | 30–33 °C | 43–52 % |
| 21. heinäkuuta | 14:00–15:00 | 15:00–16:00 | Aika-ajot |  Pilvinen | 21–23 °C | 31–39 °C | 40–46 % |
| 22. heinäkuuta | 14:00–16:00 | 15:00–17:00 | Kilpailu |  Sateinen, puolipilvinen | 18–20 °C | 23–31 °C | 53–65 % |
Lähde:
Tulokset > Aika-ajo

| Sija | Nro | Kuljettaja | Talli | Aika (1>  erä) | Aika (2>  erä) | Aika (3>  erä) |
| --- | --- | --- | --- | --- | --- | --- |
| 1. | 6 |  Kimi Räikkönen | Ferrari | 1.31,522 | 1.31,237 | 1.31,450 |
| 2. | 1 |  Fernando Alonso | McLaren-Mercedes | 1.31,074 | 1.30,983 | 1.31,741 |
| 3. | 5 |  Felipe Massa | Ferrari | 1.31,447 | 1.30,912 | 1.31,778 |
| 4. | 9 |  Nick Heidfeld | BMW Sauber | 1.31,889 | 1.31,652 | 1.31,840 |
| 5. | 10 |  Robert Kubica | BMW Sauber | 1.31,961 | 1.31,444 | 1.32,123 |
| 6. | 15 |  Mark Webber | Red Bull-Renault | 1.32,629 | 1.31,661 | 1.32,476 |
| 7. | 4 |  Heikki Kovalainen | Renault | 1.32,594 | 1.31,783 | 1.32,478 |
| 8. | 12 |  Jarno Trulli | Toyota | 1.32,381 | 1.31,859 | 1.32,501 |
| 9. | 11 |  Ralf Schumacher | Toyota | 1.32,446 | 1.31,843 | 1.32,570 |
| 10. | 2 |  Lewis Hamilton | McLaren-Mercedes | 1.31,587 | 1.31,185 | 1.33,833  |
| 11. | 16 |  Nico Rosberg | Williams-Toyota | 1.32,117 | 1.31,978 |  |
| 12. | 17 |  Alexander Wurz | Williams-Toyota | 1.32,173 | 1.31,996 |  |
| 13. | 3 |  Giancarlo Fisichella | Renault | 1.32,378 | 1.32,010 |  |
| 14. | 8 |  Rubens Barrichello | Honda | 1.32,674 | 1.32,221 |  |
| 15. | 23 |  Anthony Davidson | Super Aguri-Honda | 1.32,793 | 1.32,451 |  |
| 16. | 22 |  Takuma Satō | Super Aguri-Honda | 1.32,678 | 1.32,838 |  |
| 17. | 7 |  Jenson Button | Honda | 1.32,983 |  |  |
| 18. | 19 |  Scott Speed | Toro Rosso-Ferrari | 1.33,038 |  |  |
| 19. | 18 |  Vitantonio Liuzzi | Toro Rosso-Ferrari | 1.33,148 |  |  |
| 20. | 14 |  David Coulthard | Red Bull-Renault | 1.33,151 |  |  |
| 21. | 20 |  Adrian Sutil | Spyker-Ferrari | 1.34,500 |  |  |
| 22. | 21 |  Markus Winkelhock | Spyker-Ferrari | 1.35,940 |  |  |
Lähde: